1921 թվականի մարտի 16-ին Մոսկվայում կնքվեց ռուս-թուրքական պայմանագիրը, ըստ որի՝ Հայաստանից Թուրքիայի և Ադրբեջանի օգտին պոկվեցին երեք գավառներ։ Նույն թվականի աշնանը այդ պայմանագրի հիմքի վրա կնքվեց Կարսի քառակողմ պայմանագիրը՝ Թուրքիայի, Հայաստանի, Ադրբեջանի և Վրաստանի միջև։ Նոր պայմանագիրը անհրաժեշտություն էր Թուրքիայի և Ռուսաստանի համար, քանի որ Մոսկովյան պայմանագիրը կնքվել էր այդ երկուսի միջև, և Անդրկովկասի երկրների ստորագրությունը չկար նրա վրա, և ահա Կարսի պայմանագրով Մոսկվան և Անկարան հարթում են այդ իրավաբանական անօրինությունը։